Author: martin.oravec
Last saved by: sivulkova

Zmluva o dielo

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov

Zmluvné strany

Objednávateľ :  		Mesto Košice

Sídlo:			Tr. SNP 48/A		

zastúpený:			MUDr. Richard Raši, MPH	
IČO:			00691135	

DIČ:			2021186904
IČ DPH:			SK 2021186904

Bankové spojenie:                  Prima Banka Slovensko, a.s.
Číslo účtu:                              SK10 5600 0000 0004 4248 3062

Osoby oprávnené rokovať
vo veciach technických : 

a

Zhotoviteľ:	
Sídlo:	
Zastúpený:	

IČO: 
DIČ:

IČ DPH: 
Bankové spojenie: 
Číslo účtu: 

Spoločnosť je zapísaná v Obchodnom registri Okresného súdu
Oddiel: 

Preambula

Zmluva sa uzatvára na základe výsledku verejného obstarávania na zákazku s názvom Dodávka a montáž detského športového ihriska v MŠ Šafárikova trieda 4, Košice v zmysle zákona č. 343/2015 Z.z. o verejnom obstarávaní v znení neskorších predpisov postupom zákazky s nízkou hodnotou.

I.
Predmet zmluvy

1.	Zhotoviteľ sa zaväzuje zhotoviť pre objednávateľa nasledujúce dielo: ,,Dodávka a montáž detského športového ihriska v MŠ Šafárikova trieda 4, Košice “ podľa ponuky uvedenej v prílohe č. 1 tejto zmluvy a v rozsahu podľa Oznámenia k ohláseniu stavebných úprav č. 535/2017 - Bi zo dňa 25.9.2017 vydaného obcou Bidovce – Stavebným úradom – príloha č. 2 tejto zmluvy. Prílohy č. 1 a č. 2 tvoria neoddeliteľnú časť tejto zmluvy.

2.	Objednávateľ sa zaväzuje riadne vykonané dielo od zhotoviteľa prevziať a zaplatiť mu za jeho zhotovenie cenu dohodnutú v tejto zmluve. 

II.
Čas a miesto plnenia

1.	Doba ukončenia diela sa dojednáva nasledovne do:  10 dní odo dňa účinnosti zmluvy. 

2.	Ak zhotoviteľ vykoná dielo ešte pred dojednaným časom, objednávateľ je povinný riadne vykonané dielo prevziať. 

3.	Ukončením diela sa rozumie riadne vykonané dielo a jeho písomné prevzatie objednávateľom, vrátane dokladov a certifikátov v súlade s platnými technickými normami a platnými právnymi predpismi. Chýbajúce doklady a certifikáty sú dôvodom neprevzatia diela. 

4.	Dielo sa považuje za riadne vykonané aj v prípade, že má drobné vady a nedorobky, ktoré samé o sebe ani v spojení s inými nebránia riadnemu užívaniu alebo plynulej a bezpečnej prevádzke diela. 

5.	Miestom odovzdania a prevzatia dokončeného diela je miesto plnenia: Materská škola, Šafárikova trieda 4, Košice. O odovzdaní a prevzatí diela bude vyhotovený protokol, ktorý podpíšu zástupcovia obidvoch zmluvných strán. V prípade, že dielo bude mať vady, zmluvné strany v protokole uvedú, o aké vady ide a termín ich odstránenia. 

III.

Cena diela

1.	Cena diela je dohodnutá ako cena pevná podľa zákona č. 18/1996 Z.z. o cenách v znení neskorších predpisov a vyhlášky č. 87/1996 Z.z. v znení neskorších predpisov. Cena na dohodnutý rozsah stavebných prác a dodávok je stanovená ako pevná a konečná.

2.	Cena diela bola stanovená dohodou zmluvných strán nasledovne: 

Suma bez DPH: | €
20% DPH: | €
Suma s DPH: | €
V prípade, ak zhotoviteľ nie je platcom DPH a v priebehu realizácie predmetu zmluvy sa stane platcom DPH, zaväzuje sa, že dohodnutú cenu neprekročí. Zhotoviteľ je povinný dovtedy nevyfakturovanú časť ceny znížiť o výšku DPH.

3.	Položkovitý rozpočet  ceny diela tvorí prílohu č. 1 tejto zmluvy a je jej  neoddeliteľnou súčasťou. 

4.	Cena za vykonanie diela pokrýva všetky zmluvné záväzky. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí. 

IV.
Platobné podmienky

1.	Právo na zaplatenie zmluvnej ceny diela vzniká zhotoviteľovi riadnym a včasným splnením jeho záväzku, t.j. uskutočnením predmetu zmluvy v stanovenej lehote a odstránením prípadných vád a nedorobkov.

2.	Úhrada platieb podľa tejto zmluvy sa považuje za uhradenú odpísaním fakturovanej čiastky z účtu objednávateľa. 

3.	Cenu za dielo uhradí objednávateľ zhotoviteľovi na základe vystavenej faktúry. 

Faktúra musí obsahovať náležitosti daňového dokladu v súlade s platnou legislatívou a jej splatnosť je 30 dní odo dňa jej doručenia objednávateľovi. Prílohou faktúry bude protokol o prevzatí a odovzdaní diela podpísaný obidvoma zmluvnými stranami. Zhotoviteľ doručí objednávateľovi faktúru v dvoch vyhotoveniach.

4.	Ak bude faktúra obsahovať formálne alebo obsahové nedostatky, má objednávateľ právo vrátiť faktúru zhotoviteľovi na prepracovanie. V takom prípade nová lehota splatnosti začne plynúť odo dňa doručenia opravenej faktúry objednávateľovi. 

V.

Podmienky vykonania diela

1.	Objednávateľ sa zaväzuje odovzdať zhotoviteľovi stavenisko na vykonanie predmetu zmluvy v lehote do troch dní odo dňa nadobudnutia účinnosti tejto zmluvy o dielo. 

2.	Zhotoviteľ zodpovedá za bezpečnosť a ochranu zdravia vlastných pracovníkov, za čistotu a poriadok na stavenisku. 

3.	Zhotoviteľ je povinný umožniť objednávateľovi vykonávanie technického dozoru a to najmä: 

•	kontrolu vykonávania diela 
•	kontrolu odstraňovania vád a nedorobkov 
•	kontrolu nakladania s odpadmi 
•	kontrolu uvoľnenia staveniska 

4.	Vlastnícke právo k vykonávanému dielu prechádza na objednávateľa dňom podpisu zápisnice o odovzdaní a prevzatí diela obidvoma zmluvnými stranami. 

5.	Zhotoviteľ zodpovedá za prípadné škody na vykonávanom diele a v súvislosti s ním až do doby písomného odovzdania diela objednávateľovi. 

6.	Zhotoviteľ zodpovedá za to, že pri vykonávaní diela nepoužije materiál, o ktorom je v čase 
jeho | použitia známe, že je škodlivý. Použité stavebné výrobky a materiály pri vykonávaní
diela | musia  spĺňať  podmienky  a požiadavky  v zmysle  platných  právnych  predpisov
a technických noriem.

7.	 Zhotoviteľ sa zaväzuje vykonať dielo na svoje náklady, s odbornou starostlivosťou, vo  
 vlastnom mene a na svoje nebezpečenstvo a v dojednanom čase. Zhotoviteľ sa zaväzuje 
pri plnení predmetu tejto zmluvy postupovať v súlade s touto zmluvou, dodržiavať všeobecne záväzné právne predpisy a platné technické normy. Súčasťou dodávky predmetu zmluvy je kniha detského športového ihriska slúžiaca na zápisy kontrol a jednoduchý prevádzkový poriadok.

VI.

Zmluvné pokuty

1.	Zhotoviteľ zaplatí objednávateľovi za každý deň omeškania s odovzdaním dokončeného diela v termíne dohodnutom v tejto zmluve, resp. odstránenia prípadných vád a nedorobkov zistených pri odovzdaní a prevzatí diela oboma zmluvnými stranami, zmluvnú pokutu vo výške 0,05% z ceny celého diela.

2.	Objednávateľ zaplatí zhotoviteľovi za každý deň omeškania s úhradou faktúry zmluvnú pokutu vo výške 0,05 % z fakturovanej čiastky. 

3.	Zaplatenie zmluvnej pokuty nevylučuje povinnosť zhotoviteľa uhradiť objednávateľovi škodu v plnej výške, ktorá vznikla nesplnením záväzkov, ktoré pre neho zo zmluvného vzťahu vyplývajú. 

VII.

Záručná doba

1.	Zhotoviteľ zodpovedá za to, že dielo bude vykonané v súlade so všeobecne záväznými právnymi predpismi a platnými technickými normami a že počas záručnej doby bude dielo spôsobilé k užívaniu na účel, na ktorý bolo zhotovené a zachová si vlastnosti a kvalitu 

dohodnuté v tejto zmluve a stanovené všeobecne záväznými právnymi predpismi a technickými normami.

2.	Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností - nedodržaním platných technických noriem, všeobecne záväzných právnych predpisov, technologických postupov, použitím nevhodných materiálov.

Záručná doba na dielo sa dojednáva na 36 mesiacov a začína plynúť odo dňa protokolárneho prevzatia celého diela objednávateľom. Záručná doba na drevené a kovové časti je 60 mesiacov a začína plynúť odo dňa protokolárneho prevzatia celého diela objednávateľom. 

3.	Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť vady. O odstránení vád spíšu zmluvné strany zápis, v ktorom bude uvedené : 
-	číslo zmluvy a mená zástupcov zmluvných strán, 
-	dátum odstránenia vady, 
-	popis a rozsah vady a spôsob jej odstránenia, 
-	dátum začatia a ukončenia prác na odstránení vady, 
-	celková doba trvania vady od jej oznámenia do odstránenia, 
-	vyjadrenie, či vada bránila riadnemu užívaniu diela, 
-	podpisy oprávnených zástupcov zmluvných strán. 

4.	Zhotoviteľ sa zaväzuje začať s odstraňovaním prípadných vád diela neodkladne odo dňa uplatnenia reklamácie a vady odstrániť v čo najkratšom technicky možnom termíne. Objednávateľ sa zaväzuje uplatniť reklamáciu vady diela u zhotoviteľa bezodkladne po jej zistení písomne doporučeným listom, prípadne faxom, ktorý následne potvrdí listom. 

V písomnej reklamácii je objednávateľ povinný vadu stručne, ale dostatočne popísať, zároveň navrhne čas a spôsob požadovaného odstránenia reklamovanej vady. 

5.	Termín odstránenia vád zmluvné strany dohodnú písomnou formou. Obhliadku uskutočnia zástupcovia zmluvných strán do 5 pracovných dní odo dňa uplatnenia reklamácie. 

VIII.
Odstúpenie od zmluvy

1. Na odstúpenie od zmluvy sa vzťahujú ustanovenia § 344-351 Obchodného zákonníka v znení neskorších predpisov.

2.	Odstúpenie od zmluvy je možné len pri podstatnom porušení zmluvy ktoroukoľvek zo zmluvných strán s výnimkou § 346 Obchodného zákonníka v znení neskorších predpisov. 

3.	Za podstatné porušenie zmluvy zmluvné strany považujú: 
a.)	ak zhotoviteľ bezdôvodne odmietne prevziať stavenisko 

b.)	ak zhotoviteľ nedodržiava kvalitu vykonávania diela podľa platných technických noriem a objednávateľom zistené vady neodstráni v dohodnutých termínoch 

c.)	ak objednávateľ neplní zmluvné záväzky a tým zhotoviteľovi znemožňuje vykonávanie diela 

d.)	omeškanie objednávateľa v zmysle § 370 Obchodného zákonníka v znení neskorších predpisov 

4.	Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od zmluvy podľa § 346 a podľa § 345, ods. 3 Obchodného zákonníka v znení neskorších predpisov. 

5.	V prípade odstúpenia od zmluvy je objednávateľ povinný uhradiť zhotoviteľovi všetky náklady súvisiace so zhotovovaním diela, vrátane vykonaných prác ku dňu odstúpenia od zmluvy, ktoré sú použiteľné pre ukončenie diela.

6.	Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý zmluvná strana od zmluvy odstupuje. 

IX.

Záverečné ustanovenia

1.	Zmluva nadobudne platnosť dňom jej podpisu obidvoma zmluvnými stranami a účinnosť nadobudne deň nasledujúci po dni jej zverejnenia na internetovej stránke objednávateľa. 

2.	Neoddeliteľnou súčasťou tejto zmluvy o dielo je:
-	Príloha č. 1 – Ponuka zhotoviteľa – položkovitý rozpočet ceny diela
-	Príloha č. 2 – Fotokópia Oznámenia k ohláseniu stavebných úprav č. 535/2017 – Bi zo dňa 25.9.2017

3.	Zmluvné strany podpisom prejavujú súhlas s celým obsahom zmluvy a prehlasujú, že obsah zmluvy im je zrozumiteľný, že zmluvu neuzatvárajú v tiesni a je prejavom ich slobodnej a vážnej vôle. 

3.    Meniť a dopĺňať zmluvu je možné len formou písomných dodatkov, ktoré budú platné, ak  budú podpísané oprávnenými zástupcami zmluvných strán.

4.	Táto zmluva je vyhotovená v 4 vyhotoveniach, po dve pre každú zmluvnú stranu.

V Košiciach, dňa: | | V ...................., dňa :
Za objednávateľa: | | Za zhotoviteľa: |